Pamflet / flyer med reklame for studieretningsintro (hvis man må den slags)

**INTRO til dette dokument**

Anvendes til at reklamere/ informere om studieretningsdagen / -workshoppen. Uddeles i forlængelse af information om studieretningen i AP.

Hensigten er at få elever til at vælge at afprøve studieretningen, ikke nødvendigvis at vælge studieretningen.

Vi forestiller os at de læser det og evt. taget med hjem til forældre/værger.

Vi ved, at de hyppigst forekommende grunde til at vælge studieretningen er interesse for sprog og interesse for antikken samt fordi de har været glade for (lærerne i) AP. Hos visse af de sproginteresserede ligger et fravalg af naturvidenskab, hos andre et tilvalg af sprog.

Indbydende illustrationer! Billeder af artefakter, elever, studieture!

Manchet

Er du glad for AP?

Er du interesseret i antikkens myter, filosofi eller historie?

Interesserer du dig mere for kulturer end naturvidenskab?

Vil du gerne have en studieretning med mange valgmuligheder?

…så kom og afprøv, om studieretningen Klassiske Sprog\* er noget for dig

\*…eller hvad den nu hedder på en skole

Om arrangementets indhold – fokus på bredden i fagene og på det legende aspekt

Velkommen til en dag med en smagsprøve på, hvad det vil sige at gå på studieretningen Klassiske Sprog!

Vi skal lege sproglege, snakke om myter og historie, læse græske bogstaver og latinske digte\*. Vi får også besøg af nogle elever fra studieretningen, der kan fortælle meget mere om dagligdagen, arbejdsformer, lektiemængde, det sociale osv.

Vi glæder os til at se dig til en hyggelig dag med gamle sprog og frisk kage

Overvej lærernavne?

\*…eller hvad man nu har som indhold

Grundigere introduktion til studieretningens indhold

**Studieretning Græsk A – Latin A**

Den klassisksproglige studieretning er en unik mulighed på XX Gymnasium. De andre skoler i området udbyder ikke samme sproglige studieretninger, som vi gør på XX Gymnasium. Græsk og latin er noget for dig, som er glad for at lære sprog, glad for at **læse** og interesseret i **verden** omkring dig. Det kan også være, at du er interesseret i **historie**, **mennesker**, **kultur** eller **kommunikation**.

Du vil stifte bekendtskab med nogle af de **ældste sprog** i verden, men også lære to **moderne fremmedsprog** og prøve at læse tekster, du troede var umulige at forstå! I studieretningen kommer du til at lære om grundlaget for europæisk kultur og tankegang. Vi arbejder med retorik, filosofi, politik, historie, mytologi, kunst, litteratur og sprog.

Den klassisksproglige studieretning er (sammen med Fysik A – Matematik A) den mest **studieforberedende** i gymnasiets fagrække. Du får opbygget vigtige studiekompetencer i form af metodisk og systematisk tilgang, træning i logisk tankegang og problemløsning samt et stort sprogligt overblik.

Studieturen går typisk til XX**,** XX eller XX, og uden for undervisningen laver vi en masse andre ting, kommer på restaurant, i biografen, på museum og en masse andet.

Den klassisksproglige studieretning er et godt fundament for **alle** typer uddannelse og giver direkte adgangtil alle **humanistiske** studier og **jura** og kan let suppleres, så der også er adgang til de andre **samfundsvidenskabelige** fag, fx. **psykologi**, studier på **CBS**, osv.\*

\* Tilret efter evt. lokale interesser / elevgruppens interesser

Overblik over studieretningens fag/komponenter

Hvis skolen ikke har en model, er det nok umagen værd at få ledelsen til at hjælpe med at lave én

Et billede, der indeholder elektronik, indendørs, computer, sidder

Automatisk genereret beskrivelse